stanford-oval/wikipedia huggingface dataset:
Donna Strickland
Elämä ja ura

Donna Strickland syntyi Kanadan Guelphissa vuonna 1959. Hän opiskeli 1977–1981 McMaster-yliopistossa. Alemman korkeakoulututkinnon hän suoritti vuonna 1981, ja syksyllä hän aloitti optiikan tohtoriopinnot Rochesterin yliopistossa.
Stricklandin väitöstyöohjaajana Rochesterin yliopistossa toimi Gérard Mourou. He kehittivät uuden lasertekniikan, jonka he julkaisivat vuonna 1985. Keksintö oli myös Stricklandin väitöstyön pohjalla. Strickland ja Mourou keksivät, että laserpulssia pitää venyttää, jolloin valon aallonpituudet etenevät peräkkäin. Laserin huipputeho väheni tällöin, ja laserpulssi voitiin ohjata vahvistimeen sitä rikkomatta. Strickland ja Mourou kokosivat lopuksi vahvistetut aallonpituudet takaisin yhteen, mikä synnytti lyhytkestoisen mutta voimakkaan laserpulssin.
Strickland valmistui tohtoriksi vuonna 1989, ja vuodet 1988–1991 hän toimi Kansallisen tutkimusneuvoston apulaistutkijana. Hän oli vuonna 1992 Lawrence Livermoren kansallislaboratorion laserosaston fyysikkona ja vuodesta 1992 vuoteen 1997 Princetonin yliopiston fotoniikan ja optoelektronisten materiaalien keskuksen teknisessä henkilökunnassa.
Stricklandista tuli vuonna 1997 Waterloon yliopiston dosentti ja vuonna 2002 fysiikan apulaisprofessori. Waterloossa hänen ryhmänsä on kehittänyt ultranopeita lasereita. Strickland on ollut aktiivinen tiedeyhteisö The Optical Societyssä. Hän oli vuonna 2011 seuran varajohtajana ja vuonna 2013 sen johtajana.
Merkitys ja tunnustukset

Strickland palkittiin vuonna 2018 Nobelin fysiikanpalkinnolla. Hän oli ensimmäinen nainen 55 vuoteen, joka saa Nobelin fysiikanpalkinnon. Hän jakoi sen Arthur Ashkinin ja Gérard Mouroun kanssa. He saivat palkintonsa laserfysiikan tutkimuksistaan. Stricklandin ja Mouroun kehittämän menetelmän ansiosta lasereista saatiin voimakkaampia. Se vakiintui pian voimakkaisiin laserlaitteisiin, jollaisilla tehdään muun muassa silmän laserleikkauksia.
Aiheesta muualla

Kuvia tai muita tiedostoja aiheesta Donna Strickland Wikimedia Commonsissa
Digitaalinen maastomalli

Yksinkertainen maastomalli hiekkakasasta
Digitaalinen maastomalli on mallinnus maanpinnasta, joka sisältää pistemäistä geometriatietoa x-, y- ja z-koordinaattien muodossa pisteruudukon läpi. Maastomallista saadaan tyypillisesti esimerkiksi tietoja maaston korkeuksien vaihteluista ja maaston muodoista. Maastomallien erityismalleja ovat korkeusmallit ja pintamallit. Korkeusmalleissa maaston muotoja esitetään korkeuspisteiden avulla. Siinä missä tavallinen maastomalli sisältää informaatiota maan eri kerroksista, antaa korkeusmalli (DEM, Digital Elevation Model) tietoa pelkästään maan korkeuseroista maaston muotojen esityksenä. Korkeusmalli korvaa korkeuskäyrien mittaamisen, koska korkeusmallin avulla mallinnetaan maaston korkeuden vaihteluita. Ulottuvuuksina korkeusmallissa käytetään x-, y- ja z-koordinaatteja, joita yhdistetään säännöllisesti ruutu- tai kolmioverkolla. Korkeusmallin avulla voidaan maastosta saada uusia tietoja esimerkiksi kaltevuuksien ja kaarevuuksien muodossa. Pintamalleista puhutaan tavallisesti laserkeilauksen yhteydessä. Maastomallit sisältävät useita päällekkäisiä ja virtuaalisia rakenteita, joista esimerkkejä ovat maalajit tai metsäluokitukset. Niitä voidaan käyttää muun muassa 3D-esityksiin ja apuna geologiassa, biologiassa ja hydrologiassa.
Nykyään maastomaalit ovat digitaalisia maastomalleja (DTM, Digital Terrain Model). Tällainen maaston ominaisuuksia kuvaava ja käsittelevä malli perustuu siihen, että tietokoneen muistissa olevia, esimerkiksi fotogrammetrisestä aineistosta tuotuja, eli valokuvien perusteella luoduista kolmiulotteisista malleista. Tasokoordinaattien pisteitä järjestellään tietyllä tavalla, jotta malli saadaan aikaiseksi. Koordinaatit järjestetään  kolmioverrkon avulla siten, että se vastaa vaihtelevia maaston muotoja.
Maastomallin avulla voidaan kuvata maastoa sellaisenaan kuin tämä luonnossa esittäytyy, joten sen takia mallissa voi olla mukana erilaisia kohteita, joita luonnossa esiintyy, kuten taloja tai puita. Vaikka malli kuvaakin luontoa, on se varsin pelkistetty esitys luonnosta, koska se perustuu pelkkiin viivoihin sen sijaan, että se kuvaisi luontoa pintojen avulla.
Eamonn Walker

| Eamonn Roderique Walker> Henkilötiedot |
| --- | --- |
Syntynyt: 12. kesäkuuta 1962 (ikä 62)  Lontoo, Iso-Britannia
Ammatti:  näyttelijä
Näyttelijä
Aktiivisena:  1985–
Merkittävät roolit:  Kareem Saïd (Kylmä rinki)   Wallace Boden (Chicago Fire)
Aiheesta muualla
IMDb 
Elonet
Eamonn Roderique Walker (s. 12. kesäkuuta 1962) on brittiläinen näyttelijä, joka tunnetaan parhaiten Kareem Saïdin roolista HBO:n vankiladraamassa Kylmä rinki (Oz), josta hän sai vuonna 1997 CableACE-palkinnon parhaana draamasarjojen näyttelijänä.
Walker on naimisissa Sandra Walkerin kanssa, ja heillä on kolme lasta.
Osittainen filmografia > Elokuvat

Shopping (1994)
Once in the Life (2000)
Unbreakable – särkymätön (2000)
Tears of the Sun (2003)
Lord of War (2005)
The Messenger (2009)
Blood and Bone (2009)
Legacy (2010)
Yksinäinen paikka kuolla (2010)
The Company Men  (2010)
Osittainen filmografia > Televisio

Taistelupari (1985)
Bergerac (1991)
Toinen jalka haudassa (1993)
Kylmä rinki (1997–2003)
Justice (2006)
Chicago Fire (2012–)
Eino Rajamäki

| Eino Rajamäki> Seinäjoen Kaupunginvaltuuston puheenjohtaja |
| --- | --- |
 1992–1996  
Edeltäjä:  Raimo Yli-Uotila 
Seuraaja:  Mikko Pukkinen
Seinäjoen Kaupunginhallituksen puheenjohtaja
 1991–1992  
Edeltäjä:  Reijo Aaltonen
Seuraaja:  Kirsti Potka
Suomen yrittäjät ry puheenjohtaja
 1984 – 1994  
Vakuutusyhtiö Fennian hallintoneuvoston puheenjohtaja 
 1990–2007  
Henkilötiedot
Syntynyt: 1939
Ammatti:  Yrittäjä, toimitusjohtaja
Arvonimi: Yrittäjäneuvos
Tiedot
Puolue:  Kokoomus
 Huomautukset  Kansanedustajaehdokas 1991 
Eino Johannes Rajamäki (s. 1939) on suomalainen poliitikko ja yrittäjä.
Rajamäki on Seinäjoen Varaosakeskuksen (SVK) perustaja. Hän perusti yrityksen vuonna 1970 Raimo Vainionpään kanssa ja sen omistus siirtyi kokonaan hänelle vuonna 1973. Hän on yrityksen  hallituksen puheenjohtaja ja sen entinen toimitusjohtaja.
Rajamäki toimi Suomen Yrittäjäin Keskusliiton (SYKL) puheenjohtajana 1985–1994. Aiemmin hän toimi Seinäjoen Yrittäjien ja Etelä-Pohjanmaan Yrittäjien puheenjohtajana. Hänet on myöhemmin nimetty sekä Suomen Yrittäjäin Keskusliiton seuraajajärjestön Suomen Yrittäjien että Seinäjoen Yrittäjien kunniapuheenjohtajaksi. Rajamäki oli Keskinäinen Vakuutusyhtiö Fennian hallintoneuvoston puheenjohtaja vuodesta 1990 vuoteen 2007. Hän on toiminut myös Keskinäinen Vakuutusyhtiö Eläke-Fennian hallintoneuvoston varapuheenjohtajana. Vuonna 1990 Rajamäki sai  yrittäjäneuvoksen arvonimen.
Rajamäki on puoluetaustaltaan kokoomuslainen. Hän on Seinäjoen kaupunginvaltuuston ja kaupunginhallituksen entinen jäsen sekä molempien entinen puheenjohtaja. Hän on toiminut myös Nurmon kunnanvaltuuston jäsenenä. Eduskuntavaaleissa 1991 hän oli kokoomuksen ehdokkaana Vaasan läänin vaalipiirissä  ja sai yli 3100 ääntä.
Data (Star Trek)

| Data |
| --- | --- |
 Komentajakapteeni Data Uusi sukupolvi -sarjan neljännellä kaudella.
Luoja(t):  Gene Roddenberry D. C. Montana
Näyttelijä(t):  Brent Spiner
Ensi- esiintyminen:  Star Trek – uusi sukupolvi
Viimeinen esiintyminen:  Star Trek: Picard
Henkilötiedot
Ammatti:  Tähtilaivaston upseeri
Sukupuoli:  mies
Kotipaikka:  Omicron Theta
Ryhmäsidokset:  Yhdistyneiden planeettojen liitto
Suhteet
Vanhemmat:  Noonian Soong (kuollut) Juliana Tainer
Sisarukset:  Lore B-4
Lapset:  Lal (kuollut)
Tutut:  Geordi La Forge Jean-Luc Picard William Riker Deanna Troi Worf Beverly Crusher Spot-kissa
Infobox OKNimi-testi OK: 
Komentajakapteeni Data oli tiedemies Noonien Soongin luoma kuvitteellinen androidi televisiosarjassa Star Trek – uusi sukupolvi sekä siihen perustuvissa elokuvissa. Dataa esitti näyttelijä Brent Spiner. Kuten ”veljensä” Lore sekä muut Soongin luomat androidit, myös Data on perinyt Soongin ulkonäön.
Historia

Tohtori Noonian Soongin vaimon kertoman mukaan Data luotiin veljensä Loren jälkeen. Heitä kumpaakin edelsi kaksi Soong-tyypin androidia, joiden positronimatriisit olivat osoittautuneet epävakaiksi. Kun Omicron Thetalle oli hyökätty, Data oli hänen vaatimuksestaan jätetty jälkeen. Tähtilaivaston upseerien Omicron Thetalta pelastama androidi ei kotiplaneettansa elämän tuhouduttua nähnyt muita vaihtoehtoja kuin uran luomisen Tähtilaivastossa. Koneen älykkyydellä, pitkäjännitteisyydellä ja pedanttiudella Data läpäisikin Tähtiakatemian loistavin arvosanoin.
Data palveli paitsi U.S.S. Enterprisellä (sekä D että E) ja U.S.S. Triestellä, myös U.S.S. Sutherlandin komentajana. Data tuhoutui kapteeniaan Jean-Luc Picardia pelastaessaan vuonna 2379 elokuvassa Star Trek: Nemesis. Hänet oli nimitetty Enterprisen förstiksi, mutta hän ei ehtinyt ottaa tehtävää vastaan.
Digitaalinen kuvanveisto

Digitaalisella kuvanveistolla luotu hahmo.
Digitaalinen kuvanveisto (myös 3D-veisto) on kolmiulotteisen mallinnuksen menetelmä, joka vastaa läheisemmin perinteistä kuvanveistoa mutta digitaalisilla työkaluilla (tietokoneella). Digitaaliset työkalut toimivat lähemmin kuten savenveistossa käytetään ja niillä voidaan tehdä toimintoja, jota 3D-mallinnusohjelmilla ei voida tehdä.
Käyttökohteina ovat muun muassa videopelit, elokuvat ja televisio-ohjelmat joissa tuloksia käytetään animaatioissa ja visuaalisissa tehosteissa. Menetelmä soveltuu fotorealistiseen tulokseen pyrkimykseen ja hahmosuunnitteluun sekä animointiin. Digitaalisen kuvanveiston ohjelmistot käyttävät orgaanisempaa lähestymistapaa mallin luomiseen kuin kolmiulotteisen mallinnuksen ohjelmat, jotka on sovellettu enemmän teknisiin projekteihin, joissa tarvitaan tarkkoja työkaluja. Kuvanveiston ohjelmia ei koskaan käytetä mekaanisen suunnittelun projekteihin.
Esimerkkejä ohjelmista:
ZBrush
3D Coat
Cinema 4D
Mudbox
Durham Woodsin kaasuräjähdys

Durham Woodsin kaasuräjähdys tapahtui Edisonissa New Jerseyssä 23. maaliskuuta 1994 n. klo 23.50 paikallista aikaa, kun noin 90 senttimetriä läpimitaltaan ollut maakaasuputki murtui ja räjähti maan alla lähellä Durham Woodsin asuntoaluetta kerrostalokompleksin vieressä. Räjähdyksestä seurannut tulipalo tuhosi tai vahingoitti vakavasti 14:ää lähellä ollutta kerrostaloa. Onnettomuudessa kuoli yksi ihminen mutta hänkin sydänkohtaukseen, koska hän ei pystynyt "kaiken kaaoksen keskellä" kutsumaan apua.
NTSB

National Transportation Safety Board (NTSB) organisaation räjähdyksen jälkeisissä tutkimuksissa putkesta löytyi taltta, joka oli oletettavasti vuosia aikaisemmin suoritettujen korjaus- ja kaivaustöiden yhteydessä putkeen vahingossa jäänyt työkalu. On oletettu, että hauras putkimateriaali ja kohtuuttoman suuret kaasun käyttöpaineet yhdessä taltan kanssa aiheuttivat putken repeämisen. NTSB myös havaitsi puutteita kaasuputken sulkumekanismeissa: putkeen ei ollut asennettu riittävästi automaattisia ja kauko-ohjattavia sulkuventtiilejä, ja manuaalisesti suljettavat venttiilit olivat hankalissa paikoissa ja näin estivät kaasuyhtiön työntekijöitä sulkemasta linjaa riittävän nopeasti. NTSB havaitsi myös, että kaasuyhtiö Texas Eastern oli laiminlyönyt velvollisuutensa valvoa alueella suoritettavia kaivutöitä putken ympäristössä.
Onnettomuuden jälkeen kaasuyhtiö Texas Eastern oli maksanut vuoteen 2000 mennessä lähes 65 miljoonaa dollaria korvauksia alueen uudelleenrakennuksesta.
Aiheesta muualla

Räjähdyksestä kuvattu video
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Eckert–Mauchly Computer Corporation

| Eckert-Mauchly Computer Corporation |
| --- | --- |
Lakkautettu:  1950
Kotipaikka:  Yhdysvallat
Toimiala:  elektroniikkateollisuus, tietotekniikka
Tuotteet:  tietokoneet
Omistaja:  Remington Rand
Infobox OKVirheellinen NIMI-arvo: 
Eckert–Mauchly Computer Corporation oli yhdysvaltalainen tietokonevalmistaja, joka kehitti UNIVAC I -tietokoneen.
Historia

John Presper Eckert ja John Mauchly lähtivät akateemisesta maailmasta ENIAC-tietokoneen kehityksen jälkeen aloittaakseen oman yrityksen. He saivat ensimmäiseksi asiakkaakseen Yhdysvaltain väestönlaskentaviraston, joka tarvitsi tietokoneen väestönkasvun johdosta. Huhtikuussa 1946 Eckert ja Mauchly saivat 300 000 dollarin käsirahan uuden tietokoneen kehittämiseen.
Tietokoneen suunnittelu ja sopimus valmistuivat vasta vuonna 1948. Väestönlaskentaviraston kattoraja projektille oli 400 000 dollaria, mutta Eckert ja Mauchly valmistautuivat hyväksymään ylitykset toiveena saada rahat takaisin myöhemmillä ylläpitosopimuksilla. Projekti toi yhtiön konkurssin partaalle, jolloin Remington Rand osti yhtiön vuonna 1950. Yhtiöstä tuli Remington Randin ”Univac-osasto”. Remington Rand yritti sopia sopimuksen uudelleen mutta joutui viimeistelemään tietokoneen alkuperäisellä hinnalla. Väestönlaskentavirasto hyväksyi tietokoneen toimituksen 31. maaliskuuta 1951 loppusumman ollessa lähellä miljoonaa dollaria. UNIVACia valmistettiin 46 kappaletta ja Remington Randista tuli ensimmäinen yhdysvaltalainen kaupallinen tietokonevalmistaja.
UNIVAC I:tä esiteltiin vuoden 1952 presidentinvaalien aikaan, jolloin se käytti Grace Murray Hopperin ryhmän kehittämää ohjelmaa.
Myöhemmin Sperry Rand sai yhtiön Remington Randin mukana.
Devin Logan

| Mitalit | Mitalit | Mitalit |  |
| --- | --- | --- | --- |
|  Devin Logan |  Devin Logan |  Devin Logan |  |
Maa:  Yhdysvallat
Naisten freestylehiihto
|  Olympialaiset  |  Olympialaiset  |  Olympialaiset  |  |
|  Hopeaa | Sotši 2014 | slopestyle |  |
| MM-kilpailut  | MM-kilpailut  | MM-kilpailut  |  |
|  Pronssia | Sierra Nevada 2017 | half-pipe |  |
Devin Logan (s. 17. helmikuuta 1993 West Dover, Vermont) on yhdysvaltalainen freestylehiihtäjä, joka kilpailee slopestylessa sekä half-pipessa. Hän voitti hopeaa Sotšin olympialaisissa 2014 ensimmäistä kertaa järjestetyssä slopestylessa.
Nuorten MM-kilpailuissa Uudessa-Seelannin Snow Parkissa ja Cardronassa vuonna 2010 Logan saavutti pronssia sekä slopestylessa että helf-pipessa. Vuoden 2012 nuorten MM-kilpailuissa Chiesa in Valmalencossa hän voitti slopestylessa kultaa. Aikuisten MM-kilpailuihin hän osallistui Park City Mountain Resortissa 2011 sijoittuen viidenneksi sekä slopestylessa että half-pipessa.
Logan kilpaili freestylehiihdon maailmancupissa ensimmäisen kerran La Plagnessa maaliskuussa 2011 sijoittuen half-pipessa toiseksi. Ensimmäisen voittonsa hän saavutti Cardronan half-pipessa elokuussa 2012 ja toisen vuotta myöhemmin samassa kilpailussa. Slopestylessa hän on sijoittunut parhaimmillaan toiseksi Mammothissa maaliskuussa 2012. X Gameseissa Logan on saavuttanut kaksi hopeaa ja yhden pronssin.
Aiheesta muualla

Devin Loganin kotisivut (Arkistoitu – Internet Archive)
Devin Hester

| Devin Hester |
| --- | --- |

Henkilötiedot
Syntynyt: 4. marraskuuta 1982 (ikä 41) Riviera Beach, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  86 kg
Pelipaikka:  laitahyökkääjä ja potkunpalauttaja
Pelaajaura
Seurat:  Chicago Bears Atlanta Falcons Baltimore Ravens Seattle Seahawks
NFL-varaus:  57. varaus, 2006 Chicago Bears
Pääsarjaura:  2006–2017
Hall of Fame:  2024
Devin Devorris Hester (s. 4. marraskuuta 1982 Riviera Beach, Florida) on yhdysvaltalainen aktiiviuransa lopettanut amerikkalaisen jalkapallon pelaaja. Hän oli pelipaikaltaan laitahyökkääjä. Hester pelasi NFL-liigassa 11 kautta, edustaen neljää seuraa. Hester tunnetaan yhtenä NFL:n kaikkien aikojen parhaista potkunpalauttajista, ja hän pitää hallussaan useita aiheeseen liittyviä ennätyksiä. Hänet on valittu neljästi NFL:n tähdistöotteluun Pro Bowliin.
Ura

Ennen ammattilaisuraansa Hester pelasi yliopistojalkapalloa Miamin yliopiston joukkueessa. Chicago Bears varasi hänet toisella kierroksella vuoden 2006 NFL:n varaustilaisuudessa. Bearsissa Hester eteni parhaimmillaan Super Bowliin kaudella 2006.  Hester pelasi Bearsissa kahdeksan kautta, minkä jälkeen hän jäi ilman pelaajasopimusta.
Hester teki kolmivuotisen pelaajasopimuksen Atlanta Falconsin kanssa syyskuussa 2014. Hän oli loukkaantumisen takia sivussa suurimman osan kaudesta 2015 ja Falcons irtisanoi Hesterin sopimuksen kauden päätteeksi. Kaudeksi 2016 Hester teki sopimuksen Baltimore Ravensin kanssa, mutta hänet vapautettiin sopimuksestaan ennen kauden loppua, mikä mahdollisti siirtymisen mestaruutta tavoitelleeseen Seattle Seahawksiin. Seahawks hävisi konferenssifinaaleissa Falconsille ja pelin jälkeen Hester ilmoitti lopettavansa uransa.
Dalriada

Dalriada on unkarilainen folk-metallia soittava yhtye, joka on toiminut vuodesta 2003 nimellä Echo of Dalriada. Vuonna 2007 yhtye lyhensi nimensä nykyiseen muotoonsa. Osa yhtyeen jäsenistä on soittanut yhdessä jo vuodesta 1998.
Historia

Vuonna 2003 Dalriada levytti ensimmäisen demonsa ”A Walesi Bárdok”. Seuraavan vuoden marraskuussa yhtye julkaisi ensimmäisen albuminsa nimeltä Fergeteg. Toinen albumi Jégbontó ilmestyi helmikuussa 2006. Saman vuoden lopulla yhtye alkoi kirjoittaa ja levyttää kolmatta albumiaan Kikelet (2007), vaikka olikin kokenut jäsenvaihdoksia. Neljäs albumi, Szelek, ilmestyi huhtikuussa 2008.
Dalriada oli vuonna 2009 ehdolla Unkarin musiikkipalkinnoissa. Yhtye menestyi kesän festivaaleilla ja sai entistä enemmän kutsuja esiintymään myös ulkomaille. Samalla he tuottivat albumia Arany-album, joka sisältää vaikutteita Unkarin kansanmusiikista ja János Aranyn runoista. Albumi ilmestyi samana päivänä kuin yhtye esiintyi Budapestin Paganfestissä 2009.
Albumit

Fergeteg (2004)
Jégbontó (2006)
Kikelet (2007)
Szelek (2008)
Arany-album (2009)
Ígéret (2011)
Nykyiset jäsenet

Laura Binder – laulu, viulu (2001–)
András Ficzek – laulu (1998–), kitara (2001–)
István Molnár – basso (2008–)
Barnabás Ungár – koskettimet (2009–)
Mátyás Németh-Szabó – kitara (2006–)
Tadeusz Rieckmann – rummut (2001–)
Nykyiset jäsenet > Entiset jäsenet

Péter Hende – kitara (1998 – 2001†)
Marcell Fispán – kitara (1998 – 2005)
György Varga – basso (2002 – 2008)
Gergely Nagy – koskettimet (2003 – 2006)
András Kurz – koskettimet (2006 – 2009)
ETP

Teknologiayhteisöt (European Technology Platforms, ETP) kokoavat eri tutkimus- ja teknologia-alojen tärkeimmät eurooppalaiset vaikuttajat yhteen. Teollisuus on teknologiayhteisöissä aloitteentekijä, mutta komissio toivoo, että verkostoon kuuluu edustajia tutkimuslaitoksista, julkiselta sektorilta ja järjestöistä.
Yhteisöjen tavoitteena on luoda yhteinen tutkimusstrategia (Strategic Research Agenda, SRA) alan tulevaisuuden tutkimustarpeista. Näitä strategisia tutkimusagendoja komissio on käyttänyt apunaan suunnitellessaan seitsemättä puiteohjelmaa ja nyt teknologiayhteisöissä valmistellaankin aktiivisesti puiteohjelmahankkeita.
Yhteiset teknologia-aloitteet (valmisteluvaiheessa Joint Technology Iniatives, JTI; toimivina juridisina organisaatioina Joint Undertaking, JU) ovat syntyneet teknologiayhteisöjen pohjalta. Niiden avulla toteutetaan vaativia tutkimus- ja teknologiaohjelmia julkisen ja yksityisen sektorin yhteistyönä. Niiden tavoitteena on tehostaa julkisten ja yksityisten toimijoiden ja rahoittajien yhteistyötä alueilla, joilla suuret riskit ja rahoituksen vähyys vaikeuttavat tutkimusta ja kehitystä.
Ensimmäinen ETP oli ilmailun ACARE vuonna 2001.
Teknologiateemat

Vuonna 2008 on käynnissä kolmisenkymmentä yhteisöä
Technology Platform for Advanced Materials and Technologies|Advanced Engineering Materials and Technologies – EuMaT
Euroopan ilmailututkimuksen neuvoa antava komitea eli Advisory Council for Aeronautics Research in Europe – ACARE
Embedded Computing Systems – ARTEMIS
European Biofuels Technology Platform – Biofuels
European Construction Technology Platform – ECTP
European Nanoelectronics Initiative Advisory Council – ENIAC
European Rail Research Advisory Council – ERRAC
European Road Transport Research Advisory Council – ERTRAC
Euroopan avaruusteknologian yhteisö eli European Space Technology Platform – ESTP
European Steel Technology Platform – ESTEP
European Technology Platform for the Electricity Networks of the Future – SmartGrids
European Technology Platform for Wind Energy – TPWind
European Technology Platform on Smart Systems Integration – EPoSS
Food for Life – Food
Forest based sector Technology Platform – Forestry
Future Manufacturing Technologies – MANUFUTURE
Future Textiles and Clothing – FTC
Global Animal Health – GAH
Hydrogen and Fuel Cell Platform – HFP
Industrial Safety
Innovative Medicines Initiative – IMI
Tietoliikennesatelliitteihin liittyvä yhteisö on Integral Satcom Initiative – ISI
Mobile and Wireless Communications – eMobility
Nanotechnologies for Medical Applications – NanoMedicine
Networked and Electronic Media – NEM
Networked European Software and Services Initiative – NESSI
Photonics21
Photovoltaic Technology Platform
Plants for the Future
European Robotics Platform – EUROP
European Technology Platform for Sustainable Chemistry| – SusChem
Water Supply and Sanitation Technology Platform – WSSTP
Waterborne ETP
Zero Emission Fossil Fuel Power Plants – ZEP
Liitteet

↑  http://cordis.europa.eu/technology-platforms/individual_en.html
Aiheesta muualla

Virallinen ETP-sivusto (englanniksi)
ETP kysymyksiä ja vastauksia[vanhentunut linkki] (PDF) (englanniksi)
Echédoros

| Echédoros Εχέδωρος |
| --- | --- |
 Kunnallisyksikön sijainti
 Echédoros
 Koordinaatit: 40°40′00″N, 22°48′59″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Délta
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  070401
Väkiluku (2011):  29 367
Aikavyöhyke:  UTC+2
 – Kesäaika:  UTC+3
Postinumero:  570 08, 574 00, 575 00
Suuntanumero(t):  +30-231x-xxx-xxx
Rekisterikilpi:  NAx-xxxx – NXx-xxxx
Infobox OKVirheellinen NIMI-arvo: 
Echédoros (kreik. Εχέδωρος; myös Ehédoros; virallisesti Δημοτική Ενότητα Εχεδώρου, Dimotikí Enótita Echedórou) on yksi Déltan kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 29 367 (vuonna 2011).
Echédoroksen kunnallisyksikkö sijaitsee linnuntietä noin 12 kilometriä länteen Thessalonikista. Se on saanut nimensä alueen läpi virtaavasta Gallikós-joesta, jonka antiikin aikainen nimi oli Ekhedoros. Kunnallisyksikkö käsittää Déltan kunnan itäosan. Sen suurin asutus on Diavatán kaupunki ja toiseksi suurin asutus koko kunnan kuntakeskus Síndos.
Echédoros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Déltan kunnaksi yhdessä Axióksen ja Chalástran kanssa, jolloin se muuttui uuden kunnan kunnallisyksiköksi.
Kunnallisyksikön osat

Echédoroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Diavatá | Agía Sofía | 1 250 |
| Diavatá | Diavatá | 9 890 |
| Kalochóri | Kalochóri | 4 672 |
| Néa Magnisía | Néa Magnisía | 4 266 |
| Síndos | Síndos | 9 289 |
Yhteensä: 29 367
Edistys

Edistys voi tarkoittaa seuraavia asioita:
edistys, olosuhteiden paraneminen, ajassa tapahtuva myönteinen kehitys
Edistys, Brooklynissa vuosina 1898–1899 ilmestynyt amerikansuomalainen aikakauslehti
Edistys, neuvostoliittolaisen Progress-kustantamon suomenkielinen nimitys
Kansallinen Edistyspuolue, vuosina 1918–1951 toiminut suomalainen liberaalipuolue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Edistys”, voi hakea sivunnimihaulla, laajalla sivunnimihaulla tai tekstihaulla.